Georges Duhamel
Store norske leksikon,Språk og litteratur,Litteratur i verden,Europa,Frankrikes litteratur,Frankrikes litteratur på 1900-tallet
Georges Duhamel var en fransk forfatter. Sammen med en rekke forfattere og malere grunnla han i 1906 kunstnerkolonien l'Abbaye ved Créteil. Deres idégrunnlag var Jules Romains unanimisme.
Duhamel deltok som lege under første verdenskrig og kom i nær kontakt med noen av krigens ulykkeligste ofre. Han utga Vie des martyrs (1917) og Civilisation (1918), som viser stor menneskekunnskap og dyp medfølelse med dem ulykken rammer. Også i sitt senere forfatterskap bevarte han sin evne til medlidenhet og sympati. Blant romanene hans kan nevnes Vie et aventures de Salavin (1920–32) i 5 bind, Chronique des Pasquier (1933–45) i 10 bind og, i en sjanger for seg, Fables de mon jardin (1936).I flere av Duhamels verker finner man en overtone av konfesjonsløs religiøsitet. Stilistisk var han forankret i realismen fra 1800-tallet. Ikke minst har han lært mye av Honoré de Balzac. Utgivelser i norsk oversettelse Civilisation (Roman, 1918). Norsk oversettelse: Civilisation (1922)  Deux hommes (Roman, 1924; 2. bind av Vie et aventures de Salavin). Norsk oversettelse: To menn (1936)  La Pierre d'Horeb (Roman, 1926). Norsk oversettelse: Pariser-studenter (1926)  Civilisation française (Sakprosa, 1944). Norsk oversettelse: Den franske kultur (1947) Les mer i Store norske leksikon Frankrikes litteratur Frankrikes historie litteratur roman bok Eksterne lenker Académie française: Georges Duhamel